Don Davor Topić uručio zahvalnicu policijskom komesaru Semiru Šutu

Dana 28.06.2021. godine, u Uredu policijskog komesara Uprave policije MUP-a ZDK upriličena je posjeta don Davora Topića, župnika Župe Sveti Josip u Zenici.

Tom prilikom uvaženom gostu policijski komesar je prezentovao rezultate rada Uprave policije a poseban interes u razgovoru je iskazan za humani karakter policijskog posla i nastojanju policije Zeničko-dobojskog kantona na jačanju povjerenja građana u njihov rad.

Prilikom ovog susreta don Davor Topić je policijskom komesaru Semiru Šutu uručio zahvalnicu za doprinos organizaciji koncerta koji je katolička crkva organizovala 14.03.2021. godine u crkvi Sveti Josip u Zenici, na kojem je izvedeno jedno od najdragocijenijih dijela G. B. Pergolezija “Stabat Mater”. Koncert je namijenjen svim žrtvama korona virusa kao i onima na prvoj liniji borbi protiv pandemije, među kojima su svakako spomenuti i pripadnici policije.

U ugodnom susretu i razgovoru iskazana je spremnost za nastavak dobre saradnje.