Poruka don Davora Topića u povodu Uskrsa

Sretan i blagoslovljen sutrašnji blagdan Kristovog uskrsnuća – Uskrs, poželio je svim vjernicima župnik crkve Sveti Josip u Zenici don Davor Topić, uputivši i uskršnju poruku povodom ovog velikog blagdana kršćana.

„Uskrs je znak i događaj pobjede, prije svega pobjede nad smrću, zatim nad grijehom koji čovjeka čini robom i upravo zbog tog velikog događaja Crkva kliče i pjeva od radosti. Zbog ovog velikog događaja – Uskrsnuća, smrt više nema zadnju riječ u našem životu. Zato kažemo da je Uskrs blagdan otvorenih vrata – Gospodin je prošao kroz vrata naše smrti, naših grijeha, naše samoće i zauvijek nam otvorio vrata božanske budućnosti. Zbog svega toga se Crkva raduje i u tom duhu svim  vjernicima koji slave Uskrs želim sretan i blagoslovljen Uskrs – Krist je uskrsnuo!“, riječi su don Davora Topića, župnika crkve Sv. Josip u Zenici.

Svete uskršnje mise biće održane sutra u prijepodnevnim satima uz poštivanje svih propisanih epidemioloških mjera u svih pet katoličkih župa u Zenici.